मेरा नाम फ़िलिपे टोलीडो है। मैं ब्राज़ील से हूँ।
मैं पेशेवर सर्फ़र हूँ, और वर्ल्ड सर्फ़ लीग का हिस्सा हूँ।
फ़िलिपे ने किसी और के मुक़ाबले
बिल्कुल अलग विचार के साथ लहरों पर जाना शुरू किया।
वह सर्फ़िंग के भविष्य की हदें पार कर रहा है।
टोलीडो हवा में छलाँग लगाएगा। बड़ी छलाँग।
फ़िलिपे के पास सब कुछ है। वह बड़े टर्न लेता है। उसमें तेज़ी है। उसमें शक्ति है।
और फिर वह साथ ही बड़ी छलाँगे लगाता है।
वह आग की तरह है। आप बस उसे तीली लगाओ, और वह भभक उठता है।
दोबारा हवा में छलाँग। विश्वास ही नहीं हो रहा है!
अविश्वसनीय।
फ़िलिपे की एकलौती समस्या यह है
कि कभी-कभी जिन पलों में काफ़ी दबाव होता है,
वह अपने अंदर वह प्रेरणा और जोश नहीं जगा पाता।
मैंने पूरे साल बस इसी मुख्य जीत के लिए अभ्यास किया था, और,
बस एक हीट।
फ़िलिपे का महत्व उसके अपने ही देशवासियों ने कम किया है,
गेब्रियल मेडिना और इटलो फ़रेरा ने।
यह उम्मीद थी कि फ़िलिपे ही वह वर्ल्ड टाइटल जीतेगा।
और फिर गैबी आ धमका।
और फिर इटलो अचानक आ धमका।
मुझे काफ़ी कुछ साबित करना होगा,
ख़ासकर गेब्रियल और इटलो के विरुद्ध जीतने के लिए।
वह उनके साये में रहेगा
जब तक कि वह आज़ाद होकर जीत हासिल नहीं करता है।
बेशक़ यह कुछ ऐसा होगा जो उसके लिए बड़ा मानसिक दबाव होगा।
जब भी मैं वर्ल्ड टाइटल जीतने के करीब आया,
कुछ न कुछ ग़लत हुआ। मेरा दिमाग़ सच में नकारात्मक सोच से भर गया था।
पेशेवर सर्फ़िंग में दाँव काफ़ी ऊँचे होते हैं।
यह उन्हें उनके जीवन के हर पहलू में कोशिशों की हदें पार करने पर मजबूर करता है।
सर्फ़र टूर पर केवल अपने प्रतिद्वंदियों के विरुद्ध ही सर्फ़िंग नहीं करते हैं,
वे प्रकृति और उसकी चुनौतियों के विरुद्ध भी सर्फ़िंग करते हैं।
वे ख़ुद के विरुद्ध भी सर्फ़िंग करते हैं। उनके अंदर ख़ुद से एक लड़ाई छिड़ी होती है।
और केवल वही सर्फ़र
जो इन तीनों तत्वों से उभरकर ऊपर उठते हैं, वे ही ऊँचाई तक पहुँचते हैं।
यह फ़िलिपे के लिए करो-या-मरो वाला पल है।
मुझे बस यह सारा दबाव स्वीकार करके,
उसे प्रेरणा का रूप देना है, और मैं तैयार हो जाऊँगा।
मेक ऑर ब्रेक
डरों का सामना
पाइपलाइन ओआहु, हवाई
हलीवा उत्तरी तट
कैसा चल रहा है?
देखो कौन आया है!
सब ठीक है?
मैं ठीक हूँ और तुम? सब ठीक है?
यह यैस्मीन है, मेरी प्रेमिका।
कैसी हो?
हम थोड़ी देर में सर्फ़िंग करने चलें?
हाँ।
लहरों की सवारी करेंगे!
मुझे बस एक अच्छा सा सर्फ़बोर्ड लेने दो।
ब्राज़ील में ढेरों प्रतिभाशाली खिलाड़ी हैं,
और उनके साथ बड़े होते हुए, मैंने सबके विरुद्ध सर्फ़िंग की थी।
गेब्रियल, इटलो, पैटरसन, डेविड।
हम लगभग 14, 15 साल के थे।
वर्ल्ड टूर के लिए चुने जाने तक, हम सभी ने ग़ैर-पेशेवर प्रतियोगिताओं में
एक-दूसरे के विरुद्ध सर्फ़ किया था।
और फिर हम दोबारा मिले, जो कि सच में शानदार है।
देखो।
क्या हम वहाँ सर्फ़ करेंगे?
मेरा फ़िलिपे के साथ बहुत अच्छा रिश्ता है।
वह शानदार इंसान है। लोग उसे पसंद करते हैं, उसे लेकर सच में भावुक हैं।
गेब्रियल मेडिना 2 बार डब्ल्यूएसएल वर्ल्ड चैंपियन
वो यह ज़्यादा महसूस करता है।
हम सभी प्रतिस्पर्धा करना पसंद करते हैं। इसलिए भले ही हम एक-दूसरे के करीब हैं,
हमें पानी में वह प्रतिद्वंद्विता बनाए रखनी है, क्योंकि यह एक स्वार्थी खेल है।
हम शीर्ष पर रहने के लिए हमेशा ही हर इवेंट में जीतने की कोशिश करते रहते हैं।
चैंपियनशिप टूर बहुत ही मर्दानगी-प्रेरित वातावरण है।
यह बेहद प्रतिस्पर्धी है,
और अगर आप मनोवैज्ञानिक रूप से इससे निपट नहीं सकते हैं,
तो आप अपने प्रतिद्वंद्वी को फ़ायदा करवा रहे होते हैं।
लूक केनेडी सर्फ़ जर्नलिस्ट
मैं पानी में जाने को तैयार हूँ।
गेब्रियल दो टाइटल जीत चुका है। और अब इटलो है।
तुम जाने वाले हो, है न?
चट्टानों पर
थोड़ी सैर के लिए।
तो मुझे लगता है कि इस साल मेरे लिए काफ़ी कुछ जोखिम में है।
यूएसए प्रशांत महासागर
हवाई पाइपलाइन, ओआहु
मैन्ज़ चैंपियनशिप टूर इवेंट नौ में से पहला
यह ओआहु में अभी शुरू हो रहा है,
हाइड्रो फ़्लास्क द्वारा प्रस्तुत बिलाबॉन्ग पाइप मास्टर्स।
चैंपियनशिप टूर का नया सीज़न शुरू करने का समय आ गया है।
हम प्रकृति से उलझ रहे हैं, समझे?
हमें हर स्थिति के लिए तैयार रहना होगा।
आज हम दो फ़ुट ऊँची लहरों पर सर्फ़ कर सकते हैं,
और कल, लहरें आठ फ़ुट ऊँची हो सकती है।
जब मैं पहली बार हवाई आया था,
मैंने इतनी ऊँची लहरें ज़िंदगी में कभी नहीं देखी थीं।
मैं बस उन्हें देखकर डर रहा था।
मैं सोच रहा था, "हे भगवान।" मैं वह एहसास कभी नहीं भूलूँगा।
पहला राउंड - लेओनार्डो फिओरावांटी बनाम फ़िलिपे टोलीडो
पहली लहर हमेशा डरावनी हो सकती है।
स्थिति थोड़ी चुनौतीपूर्ण लग रही है।
यह सर्फ़ करने के लिए आसान जगह नहीं है।
फिओरावांटी बड़ी तेज़ी से आगे बढ़ रहा है।
सवारी पूरी की, और यही अब तक का बहतरीन स्कोर है।
अब लगता है कि टोलीडो को दिलचस्पी आई है।
पर बोर्ड से गिर पड़ा।
हे भगवान।
पाइपलाइन में उसे कभी हल्के में मत लो।
चाहे जो हो वे बेहद शक्तिशाली हैं।
फिओरावांटी अब भी फ़िलिपे टोलीडो से आगे है।
अंतिम स्कोर
फिओरावांटी: 11.00 टोलीडो: 3.00
समय ख़त्म होने वाला है, और हम फ़िलिपे टोलीडो का गेम पूरा होते नहीं देख पाएँगे।
डब्ल्यूएसएल चैंपियनशिप टूर रैंकिंग्स
17 फ़िलिपे टोलीडो
बेशक़, मैं सीज़न की शुरुआत थोड़ी अच्छी करना चाहता था, पर ऐसा नहीं हुआ।
मैं बस डब्ल्यूएसएल फ़ाइनल्स के लिए क्वालीफाई करने हेतु शीर्ष पाँच में रहना चाहता हूँ।
यह बहुत ज़्यादा दबाव है।
फ़िलिपे टोलीडो वर्ल्ड टाइटल का दावेदार रहा है,
पर बड़ी लहरों की सवारी करते हुए उसका प्रदर्शन शुरू से ही निराशाजनक रहा है।
उच्च-प्रदर्शन वाली सर्फ़िंग ही मेरी शक्ति है।
"उच्च-प्रदर्शन" का मतलब है, जिस तरह हम सर्फ़ करते हैं।
यह मुड़ने और तुरंत शांत पानी में उतरने के बारे में है।
मुझे अभी भी बड़ी लहरों की सवारी करने में सुधार करना है।
इटलो और गेब्रियल
बड़ी लहरों में जो कर रहे हैं, वह उसकी बराबरी नहीं कर पा रहा है।
उसे, दुर्भाग्य से, सर्फ़िंग दुनिया द्वारा आंक कर अयोग्य माना गया है।
वह इसमें सुधार लाने के लिए क्या कर सकता है? शायद यह उसके कंधों पर बड़ा बोझ है।
आठ हफ़्ते बाद
सैन क्लेमेंटे कैलिफ़ोर्निया, यूएसए
जब मैं टूर पर होता हूँ, तो हमेशा सफ़र करता रहता हूँ,
और कभी-कभी यह बेहद कठिन हो जाता है।
इसलिए प्रतियोगिताओं के बीच घर लौटने से ताज़गी मिलती है।
मैं ब्राज़ील से हूँ, पर मैं सैन क्लेमेंटे में रहता हूँ।
डब्ल्यूएसएल फ़ाइनल्स वहीं होंगे।
मेरे डैड पेशेवर सर्फ़र हुआ करते थे। वह तीन बार ब्राज़ीलियन चैंपियन रह चुके हैं।
वह हमेशा से मेरे लिए प्रेरणा थे, और सर्फ़िंग निश्चित रूप से मेरे ख़ून में थी।
मेरा नाम रिकार्दो टोलीडो है। मैं फ़िलिपे का डैड हूँ।
जब वह छोटा था, उसने कहा था, "ए, डैड, मैं पेशेवर सर्फ़र बनना चाहूँगा।"
मैंने कहा, "ठीक है। शायद हम यह कर सकते हैं। चलो करते हैं।"
मैं सच में पारिवारिक इंसान हूँ। मुझे परिवार से प्यार है।
मेरी माँ और डैड और बच्चों और पत्नी के साथ रहना।
और अब "आई"।
मेरा नाम आनांडा है, और मैं फ़िलिपे टोलीडो की पत्नी हूँ।
और वह बहुत ख़ास इंसान है।
डैडी के पास आओ, आओ। यहाँ चढ़ो, देखो।
टूर की वजह से, वह हमेशा अपने परिवार से दूर रहता है।
बेशक़ यह सबसे कठिन हिस्सा है, ख़ासकर इसलिए क्योंकि बच्चे इतने छोटे हैं।
मैं दोनों के जन्म के समय मौजूद नहीं था।
और इससे काफ़ी दुःख होता है।
सर्फ़िंग के लिए काफ़ी त्याग करना पड़ता है। और पहले, मुझे इससे काफ़ी परेशानी हुई थी।
डैडी के पास आओ।
एक बात बताओ।
तुम्हें डैडी की याद आएगी?
पिछले कुछ सालों में, मैं सर्फ़िंग कर रहा था,
पर साथ ही मेरे आस-पास हो रही सारी चीज़ों के बारे में भी
सोच रहा था।
मैं अपनी ज़िंदगी के हर हिस्से पर ध्यान केंद्रित नहीं कर पा रहा था।
और सब कुछ करने की कोशिश में था,
सबसे अच्छा बर्ताव करने की, और अपने हर काम में उत्तम होने की,
पर मैं स्थिति संभाल नहीं पा रहा था।
हमने फैसला किया, अगर वह ऑस्ट्रेलिया जाएगा, तो मैं उसके साथ चलूँगी।
ताकि उसके साथ कोई मौजूद हो,
जो उसे इस दौरान ज़्यादा आश्वस्त महसूस करवा सके।
इसलिए, मैं अपने बच्चों को उनके दादा-दादी के पास छोड़ रही हूँ।
उनकी देखभाल करने के लिए धन्यवाद।
कोई बात नहीं, हमें ख़ुशी होगी।
तुम दादा-दादी का सम्मान करोगी?
वादा रहा?
यह भूलना मत। मुझे पता है तुम यह नहीं भूलोगे
पर तुम अपना घर, अपना परिवार छोड़ रहे हो,
तो इसे इसके लायक बनाओ।
मुझे टूर पर सात साल हो चुके हैं।
कभी-कभी मैं बस आम इंसान जैसा बनना चाहता हूँ।
बस आराम करना और सर्फ़ करना, और बस घर लौटना चाहता हूँ।
पर यह मेरा काम है।
मैं घर चलाने के लिए इसी से पैसे कमाता हूँ।
और फिर मैं अपना पूरा जीवन समर्पित कर रहा हूँ और कई चीज़ें त्याग रहा हूँ।
इसलिए अगर मैंने गेब्रियल और इटलो को नहीं हराया, तो सब कुछ तबाह हो सकता है।
उसके लिए सबसे कठिन चीज़ है उसके दिमाग़ को हराना।
पर जब वह शांत रहता है, वह किसी को भी हरा सकता है।
जाओ और जीतो।
सफ़र सुरक्षित हो!
अलविदा!
ऑस्ट्रेलिया - न्यूकैसल हिन्द महासागर - प्रशांत महासागर
तीन हफ़्ते बाद
सुप्रभात और न्यू साउथ वेल्स राज्य में स्वागत है।
न्यूकैसल ऑस्ट्रेलिया
वर्ल्ड सर्फ़ लीग चैंपियनशिप टूर यहाँ न्यूकैसल में जारी रहेगा।
चैंपियनशिप टूर इवेंट नौ में से दूसरा
आज कोरोना द्वारा प्रस्तुत रिप कर्ल न्यूकैसल कप का
फ़ाइनल है।
कॉफ़ी ठंडी है।
मैं चाय लूँगी, उससे मुझे बेहतर महसूस होता है।
मेरे लिए भी चाय बनाओगी?
मुझे वर्ल्ड टाइटल के लिए
खेलने हेतु शीर्ष पाँच में जगह बनाने के लिए सच में लड़ना होगा।
इसलिए मैं अंक बनाने और अच्छे परिणाम दिखाने
और रैकिंग बढ़ाने की कोशिश में हूँ।
वर्ल्ड टाइटल जीतना,
यह उसके करियर को अगले स्तर पर ले जाएगा।
फ़िलिपे ने वर्ल्ड टाइटल के लिए कुछ कोशिशें कीं और सफल नहीं हुआ।
मिक फ़ैनिंग सेवानिवृत्त 3 बार का डब्ल्यूएसएल वर्ल्ड चैंपियन
क्या यह उसके दिमाग़ पर असर करेगा?
क्या इससे उस पर दबाव बढ़ेगा?
यह सब इसी पर निर्भर करेगा कि हम फ़िलिपे का कौन सा रूप देखेंगे।
आप महसूस करेंगे कि वहाँ थोड़ी भावुकता है,
कि उसमें कभी-कभी वह जुनून नहीं दिखता है
जो इटलो फ़रेरा में दिखता है।
मुझे बहुत घबराहट हो रही है, वह सेमीफ़ाइनल में है।
वह और इटलो।
इटलो, वह शानदार एथलीट है।
इटलो फ़रेरा वर्तमान डब्ल्यूएसएल वर्ल्ड चैंपियन
वह अपने लक्ष्य के लिए लड़ता है और इवेंट और टाइटल जीतने के लिए हर संभव कोशिश करता है।
हर इवेंट में, हर दिन, यह ऐसा है कि
"तुम्हें अंक बनाने के लिए समंदर से मिलना होगा।"
आपके पास प्रदर्शन करने और अपनी बेहतरीन कला दिखाने के लिए बस 30 मिनट होते हैं।
सेमी फ़ाइनल इटलो फ़रेरा बनाम फ़िलिपे टोलीडो
लहरें ऊँची हो रही हैं।
अब यह इटलो, वर्तमान वर्ल्ड चैम्प, बनाम फ़िलिपे है।
बेशक़ इस पर शानदार प्रतिक्रियाएँ दिखेंगी।
चलो भी! मैं तुम्हें ढेरों ऊर्जा भेज रही हूँ, मेरी जान।
तुम्हारे लिए ढेरों ऊर्जा!
फ़िलिपे ने शानदार शुरुआत की,
जो विश्व के सबसे तेज़ सर्फ़र में से एक है।
चलो! शाबाश!
वह लहर बेहद सुंदर थी!
टोलीडो इटलो से आगे है और उसने पहले छलाँग लगाई है।
अब फ़रेरा पीछे तेज़ी से आ रहा है।
टोलीडो को साफ़ दिख रहा है। उसने यह साफ़-साफ़ देखा।
बेशक़ आख़िरी पैंतरे में इटलो की जीत हुई है।
वह कौन होगा? इटलो के विरुद्ध फ़ाइनल में टोलीडो खेलेगा या फ़िलिपे।
अह-ओह। यह देखो।
इटलो तेज़ी से बढ़ रहा है।
वह रहा थ्रो-टेल रिवर्स। उसने बख़ूबी किया।
वह बस वहाँ हवाई शो दिखा रहा है। प्रतियोगिता तीव्र होती जा रही है।
फ़रेरा द्वारा बिग व्हिप फुल-रोटेशन रिवर्स ने प्रशंसकों को उत्तेजित कर दिया है।
वह अविश्वसनीय है।
विश्वास नहीं हो रहा है!
फ़िलिपे जवाब की तलाश में है।
आप पर सभी जजों, आपके प्रायोजकों,
परिवार, दोस्तों और प्रशंसकों का दबाव रहता है।
अगर मैं इससे प्रभावित हो जाऊँ, तो प्रदर्शन पर इसका बुरा असर पड़ेगा।
मैं बेहद चिंतित हूँ।
अगर वह हारा, तो यह सहना उसके लिए कठिन होगा।
मैं और देखना नहीं चाहती।
मैं बेहद घबराई हुई हूँ।
टोलीडो में हवाई हुनर दिखाने की क्षमता है,
पर वह वर्ल्ड चैंपियन बनने के हिसाब से काफ़ी रूढ़िवादी दृष्टिकोण अपना रहा है।
अभी तक उसने इटलो को जवाब नहीं दिया है।
फ़िलिपे टोलीडो के लिए समय ख़त्म होने वाला है।
अंतिम स्कोर
फ़रेरा: 16.10 टोलीडो: 11.57
इटलो-मेडिना फ़ाइनल का एक और राउंड होगा।
फ़िलिपे टोलीडो
तट की ओर लौट रहे हैं, उनके लिए तालियॉँ।
सिक्योरिटी
हारना बहुत भद्दा एहसास है। इससे काफ़ी ठेस पहुँचती है।
मैं इतनी बार रो चुका हूँ।
पर, मुझे लगा था कि मैं इटलो के विरुद्ध वह पारी जीत सकता था।
लगभग जीत ही रहा था। कसम से!
तुम्हें जीतना चाहिए था।
मेरा प्रदर्शन अच्छा था।
पर साथ ही, मुझे एहसास हुआ कि
कुछ था जो मुझे ख़ुद पर संदेह करने पर मजबूर कर रहा था।
तो मैं उससे जूझ रहा था।
अगर आप अपने मानसिक स्वास्थ्य का ध्यान नहीं रखते हैं,
तो साल के अंत तक, आप हार जाएँगे।
यह बेशक़ कुछ ऐसा था जो मेरे साथ पहले भी हुआ था।
मुझे कमर में चोट लगी थी।
मैं अपने बोर्ड पर मुश्किल से खड़ा हो पा रहा था।
शायद तभी से मेरे नकारात्मक एहसासों की शुरुआत हुई।
क्योंकि मैं सच में ख़ुश नहीं था।
मैं वास्तव में अवसाद से जूझ रहा था,
पर कभी इसका निदान नहीं हुआ था।
मेरा दिमाग़… मेरा दिमाग़ सच में नकारात्मक सोच से भर गया था।
मैं सर्फ़ नहीं करना चाहता था। मुझमें मुक़ाबला करने का जुनून नहीं था।
-फ़िलिपे टोलीडो! -यह मेरे लिए सच में कठिन रहा है।
निजी ज़िंदगी, और मेरे साथ कुछ अन्य चीज़ें भी हो रही हैं,
और मैं… यह साल,
सच में कठिन रहा है, मानसिक रूप से।
और यह… यह…
मैं पेशेवर सर्फ़र के रूप में अपना सौ प्रतिशत नहीं दे रहा था।
तो अगर मैं सर्फ़र के रूप में सौ प्रतिशत अच्छा नहीं था,
तो मैं एक पिता या पति या बेटे के रूप में भी सौ प्रतिशत अच्छा नहीं था।
मैं अपने जीवन के हर हिस्से में असफल हो रहा था।
शुरुआत में, मैंने किसी से बात नहीं की,
और फिर मैंने आनांडा से बात करना शुरू किया।
और वह सच में मेरा समर्थन, मेरी मदद कर रही थी।
एक दिन, उसने बस कहना शुरू किया कि वह ख़ुश नहीं था।
मैं सर्फ़िंग करने जा रहा हूँ, तुम चलोगी?
मैं इसे लेकर बेहद चिंतित थी।
यह समझना कि उसे क्या हो रहा था, यह बेहद कठिन दौर था।
मुझे पता नहीं था क्या करना है, और मैं उसकी मदद करना चाहती थी।
कभी-कभी, टूरिंग बेहद अकेलापन महसूस करवा सकता है।
वह हमेशा अपने परिवार से दूर रहता है।
तुमसे प्यार है।
मुझे भी, जान।
उसे बेहतरीन बनना पसंद है।
और कभी-कभी वह जितना संभाल सकता है, उससे ज़्यादा ख़ुद पर दबाव डालता है।
कभी-कभी आप जीतते हैं, और कभी-कभी हारते हैं। और आपको यह स्वीकार करना चाहिए।
आप ख़ुद को असफल महसूस करते हैं क्योंकि आप हार गए हैं।
और परिवार से दूर रहना, यह कुछ ऐसा है जो उसे महसूस करवाता है,
"ठीक है, मैं यह नहीं झेल सकता।"
पिछले दो सालों में काफ़ी उतार-चढ़ाव आए।
यह आसान नहीं था। पर मैंने एक पेशेवर से बात करना शुरू किया, जिससे काफ़ी मदद हुई।
इसलिए इस साल, मुझे लगता है कि मैं अपनी रणनीति को लेकर, और मुझे क्या करना है
और भावनाओं पर काबू पाने को लेकर काफ़ी आश्वस्त हूँ।
उसका अवसाद ही मेरा सबसे बड़ा डर है।
अगर मैं उससे निपटने में मदद करने के लिए उसके साथ न रहूँ।
मेरी पत्नी मेरे साथ थी। जिससे मैं बात कर सकता था।
इससे यह थोड़ा आसान हो गया था। उन दिनों मेरी दिमाग़ी हालत बिगड़ रही थी।
एक हफ़्ते बाद
मैं एक महीने से ऑस्ट्रेलिया में हूँ,
और मैं कभी अपने बच्चों से इतने समय तक दूर नहीं रही हूँ।
देखो तुम फ़र्श कितना गंदा कर रही हो, मिस आनांडा।
तुम्हें मास्टरशेफ़ से निकाला जाता है!
हम हर दिन उनसे FaceTime पर बातें करते हैं,
तो इससे अच्छे माता-पिता न होने की भावना को दूर करने में मदद मिलती है।
देखो, डैडी!
ए मेरी जान! देखो डैड ने क्या किया।
पर मुझे उनके पास वापस लौटना है।
माँ तीन दिन बाद वहाँ पहुँचेगी!
मैं अपने बच्चों से मिलने को उत्सुक हूँ।
हैलो, मेरी जान!
और फिर मुझे याद आया कि मेरा पति वहाँ मेरे साथ नहीं होगा।
वह यहीं रुकेगा। पर वह यहाँ शानदार काम करेगा।
उसे काफ़ी कुछ दिखाना है।
वाह!
आनांडा काफ़ी शानदार रही है।
प्रस्थान
मेरा समर्थन किया, मदद की और मज़े किए।
वह हमेशा सकारात्मक पहलू देखने की कोशिश करती है।
घर की, परिवार की याद आने पर भावनाओं पर नियंत्रण करना कठिन होता है।
मैं अपना ध्यान और अधिक केंद्रित करना चाहता हूँ,
पर मैं घर से दूर रहकर थक गया हूँ और बस घर लौटना चाहता हूँ।
हैलो, जान। मैं घर आ गया हूँ।
तुम्हारी बहुत याद आती है। इसके ख़त्म होने का बेसब्री से इंतज़ार है।
तुमसे प्यार है। अगर कुछ चाहिए हो, तो बताना। तुमसे प्यार है, जान।
सर्फ़िंग में, वर्ल्ड चैंपियन बनना सबसे कठिन है।
इसमें काफ़ी दबाव, बेचैनी, प्रतिद्वंद्विता होती है। काफ़ी उम्मीदें जुड़ी होती हैं।
फ़िलिपे हमेशा सकारात्मक, आशावादी रवैया दर्शाता है।
रोज़ी हॉज भूतपूर्व डब्ल्यूएसएल सर्फ़र
पर बेशक़ उसके कंधों पर काफ़ी बोझ था।
उन बेचैनियों को शांत करना और उन चुनौतियों से उभरना बेहद पेचीदा होता है।
एक हफ़्ते बाद
कुछ चाहिए हो, तो फ़ोन करना। प्यार से। अलविदा।
आनांडा के जाने के बाद, मैं बस अपने दोस्तों के साथ समय बिता रहा था।
इस साल से पहले, मैंने कभी अपनी भावनाओं पर उनसे चर्चा नहीं की थी।
मुझे इसके बारे में बात करने में कभी सहज महसूस नहीं हुआ, पर वे जानते थे।
और, बेशक़, वे कहते थे,
"ठीक है, अगर तुम्हें कोई ज़रूरत हो, तो मैं तुम्हारे साथ हूँ।"
केवल लड़कों के रहने के बावजूद भी यह जगह काफ़ी साफ़ है।
यह सच में शानदार एहसास है कि मैं किसी पर निर्भर कर सकता हूँ।
इससे मुझे बेहतर महसूस होता है। हम लगभग एक-दूसरे के परिवार जैसे हैं।
चीज़।
इसका क्या?
हमें एक-दूसरे का समर्थन चाहिए था,
और जब हम तीन महीने घर से दूर रहते हैं…
तो, हम एक-दूसरे के साथ जितना ज़्यादा समय बिताते हैं, चीज़ें उतनी आसान हो जाती हैं।
यह वीडियो देखो!
जब हम स्पर्धा कर रहे होते हैं, ऐसे भी सर्फ़र होते हैं जो ध्यान केंद्रित कर सकते हैं,
और उन्हें अपने आस-पास लोग नहीं चाहिए होते हैं।
गेब्रियल कुछ… वैसा ही है,
और कभी-कभी इटलो भी।
पर मैं थोड़ा अलग हूँ। मुझे बस सबके साथ रहना पसंद है।
और वे मुस्कुराते और मज़े करते रहते हैं, और उस दबाव से मेरा ध्यान हटता है।
अब मेरी बारी है। मैं यह कार्ड खेलूँगा,
और मुझे ऊनो कहना होगा क्योंकि मेरे पास केवल एक कार्ड है।
नहीं, दोस्त! वह ग़लत कार्ड है!
हम सच में भाईयों जैसे हैं।
केवल यही एक ऐसा समय है जब मैं अपने स्वाभाविक रूप में रह सकता हूँ।
और मुझे किसी चीज़ की चिंता नहीं होती है।
उसी रंग से क्यों शुरू करना है?
वह जान-बूझ कर नहीं किया था, दोस्त?
मैं भी लोगों की मदद करना चाहता हूँ।
मैं सभी को यह ज़ाहिर कर देता हूँ।
मेरे सारे दोस्तों को। अगर वे किसी भी चीज़ पर बात करना चाहते हैं, तो मैं उपलब्ध हूँ।
यह लो!
मज़ा चखो!
जब मैं सकारात्मक महसूस करता हूँ, मैं अच्छा प्रदर्शन कर सकता हूँ।
ऑस्ट्रेलिया हिन्द महासागर - मार्गरेट रिवर
मार्गरेट रिवर पश्चिमी ऑस्ट्रेलिया
लहरें बेहद ऊँची हैं।
आज यह लहरें ख़तरनाक हो सकती हैं…
जेसी मिली-डायर डब्ल्यूएसएल हेड ऑफ़ कम्पीटीशन
…क्योंकि लोग इसके ज़्यादा आदी नहीं होंगे।
ख़ासकर यहाँ मार्गरेट में, हमने कभी इतनी ऊँची लहरों में सर्फ़िंग नहीं की।
डब्ल्यूएसएल चैंपियनशिप टूर रैंकिंग्स
1 गेब्रियल मेडिना 2 इटलो फ़रेरा
8 फ़िलिपे टोलीडो
बेशक़ इटलो, गेब्रियल वर्ल्ड टाइटल के दावेदार चुने जाएँगे।
शायद फ़िलिपे बाहर हो जाएगा।
बड़ी लहरों में उसका प्रदर्शन पर्याप्त अच्छा नहीं रहा है।
डब्ल्यूएसएल चैंपियनशिप टूर
यह देखना दिलचस्प होगा कि अगर लहरें ऊँची होती हैं, तो मार्गरेट में क्या होगा,
क्योंकि उनसे बचना असंभव है।
चैंपियनशिप टूर इवेंट नौ में से चौथा
हम कोरोना द्वारा प्रस्तुत बूस्ट मोबाइल मार्गरेट रिवर प्रो में
मौजूद हैं।
मेन ब्रेक में आज फ़ाइनल्स है।
समंदर की स्थिति, लहरें अब भी काफ़ी ऊँची हैं।
मार्गरेट रिवर की लहरें पेचीदा हैं।
जजों का कमरा
उनमें काफ़ी शक्ति और तेज़ी है जो कुछ सर्फ़र के लिए बेहतरीन है।
प्रिटामो अहरेंड डब्ल्यूएसएल मुख्य जज
वह शक्ति और तेज़ी इस लहर के महत्वपूर्ण तत्व हैं।
उन ऊँची, शानदार लहरों पर
सवार होने के लिए उन्हें बड़े, महत्वपूर्ण टर्न लेने होंगे।
चलो शानदार तरीके से इसका अंत करें।
क्वार्टर फाइनल इटलो फ़रेरा बनाम फ़िलिपे टोलीडो
मार्गरेट रिवर की लहरें बेहद ऊँची और चुनौतीपूर्ण हैं।
इटलो सच में अच्छा प्रदर्शन करेगा।
वह इंसान मशीन जैसा है। उसे इससे निपटना आता है।
यह दोनों प्रतियोगी एक-दूसरे के विरुद्ध
काफ़ी खेल चुके हैं।
यह मेरे लिए थोड़ा पेचीदा है, पर मुझे जीतने की ज़रूरत है।
मैं पूरी कोशिश करूँगा।
अब इटलो। सेक्शन की तरफ़ सर्फ़ कर रहा है।
शानदार बैकहैंड फ़्लो।
वह शानदार था।
हम देखेंगे टोलीडो कौन से पैंतरे आज़माएगा।
वह लहर उसे अच्छे परिणाम नहीं देगी।
इटलो के लिए आठ-अंकों वाली सवारी,
शायद यह परिस्थितियाँ इटलो के हक़ में हैं।
फ़रेरा: 10.07 टोलीडो: 8.83
टोलीडो बराबरी करने की कोशिश में।
काफ़ी तेज़ पैंतरे दिखा रहा है।
यह दोनों हर लहर के साथ कड़ा मुक़ाबला कर रहे हैं,
वे वह शो दिखा रहे हैं जिससे हमें प्यार है।
-वह पेचीदा पैंतरा है। -हमें पता है।
सबका ध्यान बेहतरीन प्रदर्शन पर केंद्रित है।
बेहद कड़ा मुक़ाबला।
जज कह रहे थे कि वे टर्न की महत्वपूर्ण प्रकृति की
बारीक़ जाँच करेंगे।
और अभी तक इटलो वैसे टर्न दिखाने में सफल नहीं हुआ है।
इस इवेंट में कुछ अलग है।
मैं ज़्यादा शक्तिशाली महसूस कर रहा हूँ, और मैं इस अच्छी ऊर्जा का फ़ायदा उठाऊँगा।
और मैं सब दाँव पर लगा दूँगा।
और टोलीडो पलटकर इटलो से लड़ने की कोशिश कर रहा है।
पहला शानदार टर्न।
सुंदर कार्व के साथ इस सवारी की शुरुआत।
उसमें इतनी शक्ति है।
पहला टर्न उत्कृष्ट था, तो, अब तक का सबसे बेहतरीन था।
वह इतना शक्तिशाली है।
यह अब तक की उसकी सबसे बेहतरीन सवारी होगी। इससे उसे बढ़त मिलेगी।
फ़ाइनल स्कोर टोलीडो: 13.90 - फ़रेरा: 13.73
फ़िलिपे टोलीडो ने अभी-अभी शानदार तरीके से जवाब दिया।
टोलीडो तेज़ी से फ़ाइनल्स की ओर बढ़ रहा है।
वर्तमान वर्ल्ड चैंपियन, इटलो के विरुद्ध जीतना,
यह मेरे लिए बहुत बड़ी बात है।
मैं सच में इस पल का मज़ा ले रहा हूँ। मेरा आत्मविश्वास बढ़ रहा है।
और मुझे सच में मेरे बच्चों और परिवार की याद आ रही है, पर मैं यहाँ तक पहुँच गया हूँ।
बस उनके लिए यह करना होगा।
यह आख़िरी मुक़ाबला है।
जॉर्डी स्मिथ फ़िलिपे टोलीडो के विरुद्ध खेलेगा।
हम शानदार शो देखने वाले हैं।
वे लीडरबोर्ड में साँतवें और आठवें स्थान पर हैं।
और इस इवेंट का विजेता सीधे तीसरे स्थान पर जाएगा।
टोलीडो, ज़ोरदार प्रदर्शन दिखाते हुए
और उस फ़ाइनल सेक्शन पर हमला कर रहा है।
अब जॉर्डी। वह कोशिश करता है।
उसकी टाइमिंग थोड़ी ख़राब थी।
यह टोलीडो का काफ़ी आक्रामक प्रदर्शन है।
वह हर टर्न बड़ी तेज़ी से ले रहा है,
और फ़िलिपे को उसके बेहतरीन रूप में देखना शानदार अनुभव है।
उसका आत्मविश्वास बस बढ़ता ही जा रहा है।
भावनाएँ ज़ाहिर होने लगी हैं। वह अभी अभिनय नहीं कर रहा है।
एक मिनट से भी कम समय बचा है।
काफ़ी संभावनाएँ हैं कि जीत उसी की होगी।
उस लहर ने जॉर्डी स्मिथ को पटक डाला।
और ब्राज़ीलियन की जीत पक्की हुई।
अंतिम स्कोर
टोलीडो:17.40 स्मिथ: 14.23
फ़िलिपे द्वारा शानदार ड्रॉप-इन, और यह नौ-अंकों वाली सवारी है।
हाँ!
अपने परिवार के लिए ट्रॉफ़ी उठाकर तुम्हें बहुत गर्व हो रहा होगा।
मैंने नन्हे कोआ और महीना से वादा किया था कि मैं ट्रॉफ़ी घर ले आऊँगा।
और वादा पूरा हुआ। बहुत-बहुत धन्यवाद।
वह मिश्रित एहसास थे।
मेरी जान!
मैं बेहद ख़ुश हूँ,
और साथ ही, मैं काफ़ी दूर था,
और मैं अपने परिवार के साथ होना चाहता हूँ।
मुझे उनकी बहुत याद आ रही थी।
मैंने वादा किया था कि मैं ट्रॉफ़ी घर ले आऊँगा, है न, बेटे?
मुझे उसी से प्रेरणा मिली थी।
मैं सोच रहा था, "मुझे रोज़ तुम ही लोगों से प्रेरणा मिलती है।"
मुझे तुम लोगों से प्यार है! बहुत ज़्यादा प्यार है!
तुमसे प्यार है!
मार्गरेट जीतकर मेरी मानसिकता बदल गई।
इसने बाकी के साल के लिए मेरा आत्मविश्वास काफ़ी बढ़ाया।
मैं कोई ज़बरदस्ती नहीं कर रहा था। बस अपने सहज रूप में था।
और शायद इसीलिए परिणाम इतना अच्छा निकला था।
डब्ल्यूएसएल चैंपियनशिप टूर रैंकिंग्स
1 गेब्रियल मेडिना 2 इटलो फ़रेरा
3 फ़िलिपे टोलीडो
यूएसए - प्रशांत महासागर - सर्फ़ रैंच
सर्फ़ रैंच
पाँच हफ़्ते बाद
लेमूर कैलिफ़ोर्निया, यूएसए
मैं बेहद उत्तेजित हूँ कि वह वापस कैलिफ़ोर्निया अपने घर लौट आया है।
शायद अब वह काफ़ी शांत है।
वहाँ, वहाँ, वहाँ, देखो!
मैं सभी को एक साथ ला पाया था।
पूरे परिवार को, सबको। और साथ ही, कुछ अन्य दोस्तों को भी।
शाबाश, दोस्त!
वह लंबे समय के लिए घर से दूर था,
इसलिए हम सभी यहाँ आकर और उसे सहारा देकर ख़ुश हैं।
ए।
उसे सर्फ़िंग करके हुए चोट लगी थी, डैड।
तुम्हें चोट लगी?
वह चोट देखो!
यह वैसा ही है जब डैडी को कमर में चोट लगी थी, है न?
वह अरसा पहले लगी थी?
तो तुम ठीक हो?
फ़िलिपे पिछले साल से ही अपने सारे दोस्तों के साथ उसके अवसाद पर चर्चा करता रहा है।
अब जब उसने इसे उजागर कर दिया है,
वे भी फ़िलिपे के साथ अपनी समस्याओं पर चर्चा करते हैं।
मुझे उस पर बेहद गर्व है
क्योंकि शायद वह अन्य लोगों की भी मदद कर रहा है जो इससे गुज़र रहे हैं।
उसका दिल बहुत कोमल है, आप उसे महसूस कर सकते हैं।
सर्फ़ रैंच, बेशक़ यह मुझे घर जैसा महसूस होता है।
मैं मज़े करूँगा। मैं मज़े करूँगा और ज़्यादा नहीं सोचूँगा।
चैंपियनशिप टूर इवेंट नौ में से छठा
सुप्रभात, जीप सर्फ़ रैंच प्रो के लिए
सेंट्रल कैलिफ़ोर्निया में यहाँ लेमूर में स्वागत है।
दो खिलाड़ी बचे हैं। यह फ़ाइनल का समय है। फ़िलिपे टोलीडो। गेब्रियल मेडिना।
मेडिना का लक्ष्य है यहाँ सर्फ़ रैंच में अपराजित रहना
और इस सीज़न की तीसरी जीत हासिल करना।
गेब्रियल बेहद प्रतिभाशाली प्रतियोगी है…
शैनन ह्यूज़ सर्फ़ जर्नलिस्ट
…और शायद सबसे परिकलित प्रतियोगियों में से है।
अब तक उसका यह साल बेहतरीन गुज़रा है।
अन्य प्रतियोगी उसे हराना चाहते हैं।
सभी मुझे हराना चाहते हैं।
मैं शांत हूँ। मैं सौ प्रतिशत अपराजेय महसूस कर रहा हूँ।
गेब्रियल ही सबसे बड़ा प्रतिद्वंदी है।
वह बेहद ख़तरनाक है।
बेशक़ वह यहाँ पूल में सबसे बहतरीनों में से एक है।
हाँ, मुझे बेहतर प्रदर्शन करना होगा और कोई ग़लती नहीं करनी होगी।
सच में अपना ध्यान 110 प्रतिशत केंद्रित करना होगा ताकि अपना शीर्ष-पाँच में स्थान सुरक्षित कर सकूँ।
बिल्कुल शांत रहो।
हाँ, हाँ।
बस इसे खेल समझो।
चैंपियनशिप के बारे में भूल जाओ, भूल जाओ क्या हो रहा है।
अब मुझे कोई चिंता नहीं है। मेरा परिवार यहाँ मौजूद है।
इससे मुझे प्रेरणा मिलती है,
वहाँ जाकर प्रदर्शन करने का आत्मविश्वास मिलता है।
डैड को चुम्मी दो। हमें चुम्मी दो।
पर तुम सर्फ़ कर चुके हो!
-हाँ, पर मैं दोबारा जा रहा हूँ। -क्यों?
शुभकामनाएँ, बेटे! दिमाग़ शांत रखना, ठीक है? शाबाश!
टूर में केवल सर्फ़ रैंच ही कृत्रिम लहर है,
और यह उत्तम लहर है।
और इसमें सर्फ़र के लिए
अपने सबसे उच्च स्तर की सर्फ़िंग दिखाने के लिए कई सेक्शन हैं।
और इससे हमारा उनके प्रदर्शन के प्रति
बेहद आलोचनात्मक होना संभव हो पाता है।
जजों का कमरा
जब तक वे दोषरहित प्रदर्शन नहीं करते हैं, किसी को भी सर्फ़ रैंच में दस अंक नहीं मिलेंगे।
हर चौथे मिनट में, एक उत्तम लहर आती है।
यह लहर इतनी तेज़ होती है। पर मुझे रणनीति के बारे में सोचने की ज़रूरत नहीं है।
मुझे प्राथमिकता के बारे में सोचने की ज़रूरत नहीं है।
और मुझे प्रकृति के बारे में सोचने की ज़रूरत नहीं है,
कि लहर मेरी ओर आएगी या नहीं।
आप ख़ुद के विरुद्ध सर्फ़िंग करते हैं। आप अपने दिमाग़ के विरुद्ध सर्फ़िंग करते हैं।
इवेंट फ़ाइनल गेब्रियल मेडिना बनाम फ़िलिपे टोलीडो
फ़िलिपे टोलीडो बिल्कुल शांत दिखते हुए…
पहली लहर
…पर बेहद तेज़ गति में सेक्शन पर ज़ोर लगा रहा है।
वह हमेशा अपनी भावनाएँ ज़ाहिर करते हुए सर्फ़िंग करता है।
गेब्रियल मेडिना देख भी नहीं रहा था।
टोलीडो अपनी आख़िरी लहर पर है।
दूसरी लहर
वह बस गेब्रियल मेडिना के लिए असंभव लक्ष्य बनाने की कोशिश में है।
वह इसे इतना आसान कैसे बनाता है?
फ़िलिपे टोलीडो, तुम मेरे हीरो हो।
वाह।
हाँ!
बेहतरीन दो स्कोर टोलीडो: 9.67 8.27 17.94
मेरी दोनों सवारियों के बाद, दो बड़े स्कोर के बाद,
मुझे लगा कि मैं जीत सकता हूँ। तो मैंने सोचा, "चलो देखें क्या होता है।"
गेब्रियल मेडिना शुरू कर रहा है।
पहली लहर
जीत के प्रति मेडिना का जुनून और उद्देश्य नज़र आने लगा है।
वह थोड़ा लड़खड़ाया।
अब वह चीज़ें बदलने और स्कोर दोबारा हासिल करने की कोशिश में है।
मेडिना ने स्कोर हासिल कर लिया। यह चमत्कारी अंत है।
अब यह निर्णायक पल है।
दूसरी लहर
उसे बड़ा स्कोर चाहिए। उसे जोखिम उठाना ही होगा।
उसने बड़ी छलाँग लगाई है।
वह गिर पड़ा और खेल ख़त्म हो गया है!
अंतिम स्कोर टोलीडो: 17.94 - मेडिना: 10.60
जब मैं जीता, सभी वहाँ मौजूद थे।
मेरे डैड वहाँ मौजूद थे और मेरी पत्नी वहाँ मौजूद थी।
यह पल, यह एहसास उनके साथ साझा करना, यह अनमोल अनुभव है।
मुझे सच में उम्मीद है कि उनके साथ ऐसे और पल साझा कर पाऊँ।
बेशक़, मुझे उस पर बहुत गर्व है क्योंकि उसने अच्छा प्रदर्शन किया। उसने बहुत अच्छा प्रदर्शन किया।
लगातार दो साल, गेब्रियल ने मुझे यहाँ हराया था,
और इस साल जीतकर सच में बहुत अच्छा लगा।
फ़र्क नहीं पड़ता कि वह गेब्रियल हो या इटलो हो,
हम हमेशा एक-दूसरे को हराने की कोशिश में रहते हैं।
पर जब हम हारते हैं, हम बेहद भावुक हो जाते हैं।
केवल एक ही विजेता होता है, और वह मेरा दिन था।
यह मेरे लिए बहुत बड़ी उपलब्धि है।
मेरे जीवन में जो भी हुआ उसके बाद, पिछले कुछ साल सच में बेहद दुखदायक थे।
और फिर ख़ुद को यह साबित कर पाना कि मैं बेहतरीन बन सकता हूँ, मेरे लिए शानदार अनुभव था।
डब्ल्यूएसएल चैंपियनशिप टूर रैंकिंग्स
1 गेब्रियल मेडिना 2 इटलो फ़रेरा
3 फ़िलिपे टोलीडो
फ़िलिपे काफ़ी समझदार हो गया है।
इस समय वह बेहद शांत दिख रहा है।
मार्गरेट रिवर में इटलो के विरुद्ध जीतना,
जहाँ लहरें सच में बहुत बड़ी थीं।
और फिर सर्फ़ रैंच में गैबी के विरुद्ध जीतना जो कि इतना प्रभावी रहा था,
लगता है यह साल फ़िलिपे के लिए अलग होगा।
शीर्ष पाँच में आकर,
फ़िलिपे वर्ल्ड टाइटल जीतने के लिए 100 प्रतिशत उत्तम दावेदार है।
तुम्हारा चश्मा कहाँ है? खो दिया?
बिल्कुल नहीं।
क्या अंदाज़ है!
चैंपियनशिप खो सकता हूँ, पर चश्मा नहीं खोऊँगा!
अगली बार
स्टेफ़नी गिलमोर सात बार वर्ल्ड चैंपियन रही है।
पर इस खेल की धारणा बदल रही है।
सर्फ़र की एक नई पीढ़ी आई है जो शारीरिक रूप से ज़्यादा शक्तिशाली हैं।
स्टेफ़ के लिए, यह चुनौतीपूर्ण है।
वह अपने करियर के लिए लड़ रही है।
मुझे वह जीतने का तरीका ढूँढना होगा।
उप-शीर्षक अनुवादक: मून कलिता